ddrg/super_eurlex huggingface dataset:
ΑΠΟΦΑΣΗ αριθ. 23-63 της 11ης Δεκεμβρίου 1963 περί υποχρεώσεως των επιχειρήσεων σιδήρου και χάλυβος της Κοινότητος να κοινοποιούν στην Ανωτάτη Αρχή τις συναλλαγές για τις οποίες ευθυγραμμίζουν τις προσφορές τους με τους όρους προσφοράς των εκτός της Κοινότητος επιχειρήσεων

Η ΑΝΩΤΑΤΗ ΑΡΧΗ,

Έχοντας υπόψη:

τα άρθρα 47 και 60 παράγραφος 2 σημείο β), τελευταίο εδάφιο της συνθήκης,

Εκτιμώντας:

ότι κατά το άρθρο 60 παράγραφος 2 σημείο β), τελευταίο εδάφιο, οι επιχειρήσεις της Κοινότητος έχουν το δικαίωμα να παρέχουν επί των τιμών του τιμοκαταλόγου εκπτώσεις που τους επιτρέπουν να ευθυγραμμίζουν την προσφορά τους με τους όρους που προσφέρουν οι εκτός της Κοινότητος επιχειρήσεις, αλλά ότι οφείλουν να δηλώνουν τις σχετικές συναλλαγές στην Ανωτάτη Αρχή η οποία δύναται σε περίπτωση καταχρήσεως να περιορίζει ή να καταργεί έναντι των εν λόγω επιχειρήσεων το ευεργέτημα της εξαιρέσεως αυτής

ότι παρετηρήθη πως οι σχετικές συναλλαγές συχνά δηλώνονται στην Ανώτατη Αρχή με αξιοσημείωτη καθυστέρηση και υπό προϋποθέσεις που δεν επιτρέπουν να γίνει σ’ αυτές τις συναλλαγές μια έγκυρη εκτίμηση ότι επομένως είναι αναγκαίο να υποχρεωθούν οι επιχειρήσεις σιδήρου και χάλυβος της Κοινότητος να κοινοποιούν αυτές τις συναλλαγές στην Ανωτάτη Αρχή εντός των τριών επομένων ημερών από την σύναψη της συμβάσεως και να παρέχουν με την κοινοποίηση αυτή ορισμένες πληροφορίες,

ΑΠΟΦΑΣΙΖΕΙ:

ρθρο 1

1. Οι επιχειρήσεις σιδήρου και χάλυβος υποχρεούνται να δηλώνουν στην Ανωτάτη Αρχή εντός των τριών επομένων ημερών από της συνάψεώς της, κάθε συναλλαγή κατά την οποία ευθυγραμμίζουν τις προσφορές τους με τους όρους που προσφέρουν οι εκτός της Κοινότητος επιχειρήσεις.

2. Η δήλωση πρέπει να περιλαμβάνει τις ακόλουθες ενδείξεις:

α) Ημερομηνία συνάψεως της συμβάσεως.

β) Τα παραδοτέα προϊόντα με αναφορά της ποσότητος, της ποιότητος και των διαστάσεων.

γ) Χώρα προορισμού των παραδοτέων προϊόντων.

δ) Ενδείξεις επί των όρων προσφοράς της εκτός της Κοινότητος επιχειρήσεως, ιδίως δε ημερομηνία, χώρα προελεύσεως, ποσότητα, όροι πληρωμής της προσφοράς.

ε) Τιμή παραδόσεως των προϊόντων της εκτός της Κοινότητος επιχειρήσεως στον τόπο προορισμού (κατόπιν εκτελωνισμού ή χωρίς δασμούς, περιλαμβανομένων ή μη των φόρων, προσωρινή εισαγωγή).

στ) Ιδία τιμή παραδόσεως στον τόπο προορισμού.

ζ) Ευθυγραμμισμένη τιμή που έχει συμφωνηθεί στον τόπο προορισμού.

η) Ποσοστιαία διαφορά σε σχέση με την ιδία τιμή παραδόσεως.

ρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Αρχίζει να ισχύει στις 20 Ιανουαρίου 1964.

Η παρούσα απόφαση εξεδόθη, κατόπιν διασκέψεως, από την Ανωτάτη Αρχή κατά την συνεδρίαση της 11ης Δεκεμβρίου 1963.

Για την Ανωτάτη Αρχή

Ο Πρόεδρος

Dino DEL BO
ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Μαΐου 1962 περί καθορισμού της αρμοδίας για τους διορισμούς αρχής όσον αφορά τη Γενική Γραμματεία των Συμβουλίων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,

Έχοντας υπόψη:

το άρθρο 2 του κανονισμού περί της υπηρεσιακής καταστάσεως των υπαλλήλων των Κοινοτήτων και το άρθρο 6 του καθεστώτος που εφαρμόζεται επί του λοιπού προσωπικού των Κοινοτήτων,

ΑΠΟΦΑΣΙΖΕΙ:

Άρθρο μόνο

Οι εξουσίες, οι οποίες ανατίθενται από τον κανονισμό περί της υπηρεσιακής καταστάσεως των υπαλλήλων στην αρμοδία για τους διορισμούς αρχή και από το καθεστώς το εφαρμοζόμενο στο λοιπό προσωπικό στην αρχή την εξουσιοδοτημένη να συνάπτει συμβάσεις προσλήψεως, ασκούνται, όσον αφορά την Γενική Γραμματεία, από:

α) τα Συμβούλια, ως προς το Γενικό Γραμματέα-

β) τα Συμβούλια, κατόπιν προτάσεως του Γενικού Γραμματέα, για την εφαρμογή των άρθρων 1, 13, 15 παράγραφος 2,16,22,29,30,31,32,38,41,49,50,51,78,87,88,89 και 90 στους υπαλλήλους του βαθμού I της κατηγορίας Α-

γ) το Γενικό Γραμματέα στις άλλες περιπτώσεις. Ο Γενικός Γραμματέας είναι εξουσιοδοτημένος να αναθέσει στο Γενικό Διευθυντή Διοικητικού ή, σε περίπτωση κωλύματος, στο Γενικό Διευθυντή που τον αντικαθιστά, όλες ή τμήμα των εξουσιών του σε ότι αφορά την εφαρμογή του καθεστώτος του εφαρμόζεται στο λοιπό προσωπικό καθώς και την εφαρμογή του κανονισμού περί της υπηρεσιακής καταστάσεως των υπαλλήλων των κατηγοριών B, C, D, εκτός των εξουσιών οι οποίες του παραχωρούνται για το διορισμό και την οριστική παύση καθηκόντων των υπαλλήλων και το διορισμό του λοιπού προσωπικού.

Έγινε στις Βρυξέλλες, στις 14 Μαΐου 1962.

Για το Συμβούλιο

Ο Πρόεδρος

M. COUVE de MURVILLE
Απόφαση

περί εφαρμογής στην Αλγερία και στα υπερπόντια γαλλικά διαμερίσματα των διατάξεων της συνθήκης περί κινήσεων κεφαλαίων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,

τη συνθήκη, και ιδίως το άρθρο 227 παράγραφος 2,

την πρόταση της Επιτροπής,

Εκτιμώντας:

ότι δυνάμει του άρθρου 227 παράγραφος 2 εδάφιο 2, εναπόκειται σ' αυτό να καθορίσει τους όρους εφαρμογής, στην Αλγερία και στα υπερπόντια γαλλικά διαμερίσματα, των διατάξεων της συνθήκης, οι οποίες δεν αναφέρονται στο εδάφιο 1, και ιδίως των διατάξεων περί κεφαλαίων·

ότι εξετάζει πρόταση εκδόσεως οδηγίας για την ελευθέρωση των κινήσεων κεφαλαίων, η οποία υπεβλήθη από την Επιτροπή δυνάμει του άρθρου 69 της συνθήκης·

ότι η νομοθεσία περί των κινήσεων κεφαλαίων, η οποία ισχύει στην Αλγερία και στα υπερπόντια γαλλικά διαμερίσματα, καθώς και οι ειδικές συνθήκες της οικονομίας των εδαφών αυτών, και οι απαιτήσεις της αναπτύξεώς των επί του οικονομικού και κοινωνικού πεδίου καθιστούν σκόπιμη την εφαρμογή και σε αυτά των διατάξεων της συνθήκης περί κεφαλαίων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα άρθρα 67 έως και 73 της συνθήκης, καθώς και οι διατάξεις του άρθρου 106 που αφορούν την κίνηση κεφαλαίων εφαρμόζονται στην Αλγερία και στα υπερπόντια γαλλικά διοικητικά διαμερίσματα.

Άρθρο 2

Η παρούσα απόφαση αρχίζει να ισχύει την 11η Μαΐου 1960.

Έγινε στο Λουξεμβούργο, στις 11 Μαΐου 1960.

Για το Συμβούλιο

Ο Γενικός Γραμματεύς

Calmes

Ο Πρόεδρος

Eugène Schaus

--------------------------------------------------
1)

το άρθρο 2 παράγραφος 1 μέρος Α τροποποιείται ως εξής: α) ο όγδοος ορισμός αντικαθίσταται από το ακόλουθο κείμενο: «Sorghum bicolor (L.) Moench subsp. bicolor Σόργο» β) ο ένατος ορισμός αντικαθίσταται από το ακόλουθο κείμενο: «Sorghum bicolor (L.) Moench subsp. drummondii (Steud.) de Wet ex Davidse Σόργο του Σουδάν» γ) ο ενδέκατος ορισμός αντικαθίσταται από το ακόλουθο κείμενο: «Triticum aestivum L. subsp. aestivum Μαλακός σίτος» δ) ο δωδέκατος ορισμός αντικαθίσταται από το ακόλουθο κείμενο: «Triticum turgidum L. subsp. durum (Desf.) van Slageren Σκληρός σίτος» ε) ο δέκατος τρίτος ορισμός αντικαθίσταται από το ακόλουθο κείμενο: «Triticum aestivum L. subsp. spelta (L.) Thell. Σίτος spelta» στ) ο δέκατος πέμπτος ορισμός αντικαθίσταται από το ακόλουθο κείμενο: «Sorghum bicolor (L.) Moench subsp. bicolor x Sorghum bicolor (L.) Moench subsp. drummondii (Steud.) de Wet ex Davidse Υβρίδια που προκύπτουν από τη διασταύρωση Sorghum bicolor (L.) Moench subsp. bicolor και Sorghum bicolor (L.) Moench subsp. drummondii (Steud.) de Wet ex Davidse»
«— Palmae, όσον αφορά τα ακόλουθα γένη και είδη — Areca catechu L. — Syagrus romanzoffiana (Cham.) Glassman — Arenga pinnata (Wurmb) Merr. — Bismarckia Hildebr. & H.Wendl. — Borassus flabellifer L. — Brahea armata S. Watson — Brahea edulis H.Wendl. — Butia capitata (Mart.) Becc. — Calamus merrillii Becc. — Caryota maxima Blume — Caryota cumingii Lodd. ex Mart. — Chamaerops humilis L. — Cocos nucifera L. — Corypha utan Lam. — Copernicia Mart. — Elaeis guineensis Jacq. — Howea forsteriana Becc. — Jubaea chilensis (Molina) Baill. — Livistona australis C. Martius — Livistona decora (W. Bull) Dowe — Livistona rotundifolia (Lam.) Mart. — Metroxylon sagu Rottb. — Roystonea regia (Kunth) O.F. Cook — Phoenix canariensis Chabaud — Phoenix dactylifera L. — Phoenix reclinata Jacq. — Phoenix roebelenii O'Brien — Phoenix sylvestris (L.) Roxb. — Phoenix theophrasti Greuter — Pritchardia Seem. & H.Wendl. — Ravenea rivularis Jum. & H.Perrier — Sabal palmetto (Walter) Lodd. ex Schult. & Schult.f. — Trachycarpus fortunei (Hook.) H. Wendl. — Washingtonia H. Wendl.

Έντομα, ακάρεα και νηματώδεις σε όλα τα στάδια της ανάπτυξής τους — Rhynchophorus ferrugineus (Olivier)»
(26)

Η Επιτροπή, σε συνεργασία με τα κράτη μέλη και τους ενδιαφερομένους, θα πρέπει να αναπτύξει περαιτέρω μέτρα, τα οποία προσδιορίζονται στο έγγραφο εργασίας της Επιτροπής, της 16ης Σεπτεμβρίου 2011, με τίτλο «Pollutant emission reduction from maritime transport and the sustainable waterborne transport toolbox» (Η μείωση των εκπομπών ρύπων από τις θαλάσσιες μεταφορές και τα μέσα για βιώσιμες πλωτές μεταφορές).
—

Ιρλανδία: «Private company limited by shares or by guarantee»,
(27)

όσον αφορά το Ηνωμένο Βασίλειο: «companies limited by shares or by guarantee or unlimited», «societies registered under the Industrial and Provident Societies ACTS», «societies registered or incorporated under the Friendly Societies ACTS», «the association of underwriters known as Lloyd’s»,
—

Instruction 37/2004/05: Guidelines on the Inspection of Hours of Work/Rest (οδηγία 37/2004/05 – Κατευθυντήριες γραμμές για τις επιθεωρήσεις όσον αφορά τις ώρες εργασίας/ ανάπαυσης),
ΟΔΗΓΊΑ 2004/110/ΕΚ ΤΗΣ ΕΠΙΤΡΟΠΉΣ

της 9ης Δεκεμβρίου 2004

για έκτη προσαρμογή στην τεχνική πρόοδο της οδηγίας 96/49/ΕΚ του Συμβουλίου για την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 96/49/ΕΚ του Συμβουλίου, της 23ης Ιουλίου 1996, για την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων (1) και ιδίως το άρθρο 8,

Εκτιμώντας τα ακόλουθα:

Το παράρτημα στην οδηγία 96/49/ΕΚ αναφέρεται στον κανονισμό σχετικά με τις διεθνείς σιδηροδρομικές μεταφορές επικίνδυνων εμπορευμάτων (International Carriage of Dangerous Goods by Rail — RID), όπως εφαρμόζεται από 1ης Ιουλίου 2003.

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα της οδηγίας 96/49/ΕΚ αντικαθίσταται από τα εξής:

«Στον κανονισμό σχετικά με τις διεθνείς σιδηροδρομικές μεταφορές επικίνδυνων εμπορευμάτων (International Carriage of Dangerous Goods by Rail — RID) που περιλαμβάνεται στο παράρτημα Ι του προσαρτήματος Β στη σύμβαση για τις διεθνείς σιδηροδρομικές μεταφορές (International Carriage by Rail — COTIF), όπως εφαρμόζεται από 1ης Ιανουαρίου 2005, οι όροι “συμβαλλόμενο μέρος” και “τα κράτη ή οι σιδηρόδρομοι” αντικαθίστανται από τους όρους “κράτος μέλος”.

Το κείμενο των τροποποιήσεων της εκδοχής του 2005 του RID θα δημοσιευθεί το συντομότερο δυνατόν, μόλις καταστεί διαθέσιμο σε όλες τις επίσημες γλώσσες της Κοινότητας.».
Οδηγία 2003/104/ΕΚ της Επιτροπής

της 12ης Νοεμβρίου 2003

σχετικά με την έγκριση του ισοπροπυλεστέρα του υδροξυλιομένου αναλόγου της μεθειονίνης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 82/471/EOK του Συμβουλίου σχετικά με ορισμένα προϊόντα τα οποία χρησιμοποιούνται στη διατροφή των ζώων(1), όπως τροποποιήθηκε τελευταία από την οδηγία 1999/20/EΚ(2), και ιδίως το άρθρο 6,

Εκτιμώντας τα ακόλουθα:

(1) Η οδηγία 82/471/EΟΚ προβλέπει ότι οι τροποποιήσεις στο παράρτημα της εν λόγω οδηγίας σε συνέχεια των εξελίξεων των επιστημονικών ή τεχνικών γνώσεων εγκρίνονται με τη διαδικασία που προβλέπεται στο άρθρο 13.

(2) Υποβλήθηκε αίτηση έγκρισης του ισοπροπυλεστέρα του υδροξυλιομένου ανάλογου της μεθειονίνης που ανήκει στην ομάδα "αμινοξέα και ανάλογα προϊόντα" όπως αναφέρεται στο παράρτημα της οδηγίας 82/471/EΟΚ.

(3) Η επιστημονική επιτροπή για τη διατροφή των ζώων (SCAN) διατύπωσε γνώμη για τη χρήση του εν λόγω προϊόντος στις ζωοτροφές στις 25 Aπριλίου 2003, που καταλήγει ότι ο ισοπροπυλεστέρας του υδροξυλιομένου ανάλογου της μεθειονίνης δεν αποτελεί κίνδυνο για την υγεία των ανθρώπων, των ζώων ή το περιβάλλον.

(4) Η αξιολόγηση της αίτησης που υποβλήθηκε για την έγκριση του ισοπροπυλεστέρα του υδροξυλιομένου ανάλογου της μεθειονίνης επισημαίνει ότι το εν λόγω προϊόν συμμορφώνεται με τις απαιτήσεις του άρθρου 6 παράγραφος 2 της οδηγίας 82/471/ΕΟΚ, σύμφωνα με τους όρους που προβλέπονται στο παράρτημα της παρούσας οδηγίας. Συνεπώς, το εν λόγω προϊόν πρέπει να εγκριθεί.

(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα της οδηγίας 82/471/ΕΚ τροποποιείται σύμφωνα με το παράρτημα της παρούσας οδηγίας.

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 20 Μαΐου 2004. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.

2. Όταν τα κράτη έλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη έλη.

3. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα τον οποίο διέπει η παρούσα οδηγία.

Άρθρο 3

Η παρούσα οδηγία αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 12 Νοεμβρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 213 της 21.7.1982, σ. 8.

(2) ΕΕ L 80 της 23.3.1999, σ. 20.

ΠΑΡΑΡΤΗΜΑ

Προστίθενται τα ακόλουθα στον κατάλογο των αναλόγων των αμινοξέων στον τίτλο "4.1 Aνάλογα της μεθειονίνης" της οδηγίας 82/471/ΕΟΚ:

">ΘΕΣΗ ΠΙΝΑΚΑ>"
Διορθωτικό στην οδηγία 2003/33/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τη διαφήμιση και τη χορηγία υπέρ των προϊόντων καπνού

(Επίσημη Εφημερίδα της Ευρωπαϊκής Ένωσης L 152 της 20ής Ιουνίου 2003)

Σελίδα 19: α) στο άρθρο 10 η παράγραφος 2 διαγράφεται·

β) στο άρθρο 11:

αντί: "Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.",

διάβαζε: "Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.".
Διορθωτικό στην οδηγία 2003/60/ΕΚ της Επιτροπής, της 18ης Ιουνίου 2003, για τροποποίηση των παραρτημάτων των οδηγιών 76/895/ΕΟΚ, 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου, όσον αφορά τον καθορισμό των ανωτάτων ορίων για ορισμένα υπολείμματα φυτοφαρμάκων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών

(Επίσημη Εφημερίδα της Ευρωπαϊκής Ένωσης L 155 της 24ης Ιουνίου 2003)

Στη σελίδα 18, παράρτημα I, η ένδειξη "0,02 (*) (p)" στη στήλη "Famoxadone" έναντι του "ΔΗΜΗΤΡΙΑΚΑ", διαγράφεται.

Στη σελίδα 26, παράρτημα IV, στη στήλη "Iprovalicarb" έναντι του "ΡΙΖΩΜΑΤΩΔΗ ΚΑΙ ΚΟΝΔΥΛΩΔΗ ΛΑΧΑΝΙΚΑ" προστίθεται η ένδειξη"0,05 (*) (p)".

Στη σελίδα 34, παράρτημα IV, στη στήλη "Diquat" έναντι του "Σπέρματα ελαιοκράμβης" προστίθεται η ένδειξη"0,5".

Στη σελίδα 34, παράρτημα IV, στη στήλη "Diquat" έναντι του "Σπόροι σόγιας":

αντί:

>ΘΕΣΗ ΠΙΝΑΚΑ>

(λάθος ένδειξη σε λάθος σειρά: διαγράφεται)

διάβαζε:

>ΘΕΣΗ ΠΙΝΑΚΑ>.
Οδηγία 2002/50/ΕΚ της Επιτροπής

της 6ης Ιουνίου 2002

για την προσαρμογή στην τεχνική πρόοδο της οδηγίας 1999/36/EΚ του Συμβουλίου σχετικά με το μεταφερόμενο εξοπλισμό υπό πίεση

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 1999/36/EΚ του Συμβουλίου, της 29ης Απριλίου 1999, σχετικά με τον μεταφερόμενο εξοπλισμό υπό πίεση(1), και ιδίως το άρθρο 14,

Εκτιμώντας τα ακόλουθα:

(1) Η οδηγία 2001/2/EΚ της Επιτροπής(2) τροποποίησε τις διαδικασίες πιστοποίησης οι οποίες προβλέπονταν στην οδηγία 1999/36/EΚ, όσον αφορά τις ενότητες βάσει των οποίων πρέπει να γίνεται η αξιολόγηση της συμμόρφωσης των νέων δοχείων και των νέων δεξαμενών.

(2) Οι εν λόγω ενότητες πρέπει να αλλάξουν ώστε να διασφαλιστεί μεταξύ τους μεγαλύτερη συνοχή.

(3) Κατά συνέπεια, το παράρτημα IV της οδηγίας 1999/36/EΚ θα πρέπει να τροποποιηθεί ανάλογα.

(4) Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για τη μεταφορά επικινδύνων εμπορευμάτων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο παράρτημα IV μέρος I, ενότητα Δ, σημείο 1 πρώτη πρόταση, σημείο 3.1 δεύτερο εδάφιο τρίτη περίπτωση και σημείο 3.2 πρώτο εδάφιο, η φράση "πιστοποιητικό εξέτασης ΕΚ τύπου" αντικαθίσταται από τη φράση "πιστοποιητικό ΕΚ εξέτασης τύπου ή πιστοποιητικό ΕΚ εξέτασης σχεδιασμού".

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία μέχρι την 1η Ιανουαρίου 2003. Πληροφορούν αμέσως την Επιτροπή σχετικά.

Όταν οι διατάξεις αυτές θεσπίζονται από τα κράτη μέλη, στην επίσημη δημοσίευσή τους περιλαμβάνουν παραπομπή στην παρούσα οδηγία ή συνοδεύονται από ανάλογη παραπομπή. Εναπόκειται στα κράτη μέλη να προσδιορίσουν τον τρόπο της εισαγωγής της εν λόγω παραπομπής.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 6 Ιουνίου 2002.

Για την Επιτροπή

Loyola De Palacio

Αντιπρόεδρος

(1) ΕΕ L 138 της 1.6.1999, σ. 20.

(2) ΕΕ L 5 της 10.1.2001, σ. 4.
Διορωθτικό στην εικοστή έκτη οδηγία 2002/34/ΕΚ της Επιτροπής, της 15ης Απριλίου 2002, για προσαρμογή στην τεχνική πρόοδο των παραρτημάτων ΙΙ, ΙΙΙ, VΙΙ της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα

(Επίσημη Εφημερίδα των Ευρωπαϊκών Κοινοτήτων L 102 της 18ης Απριλίου 2002)

Στη σελίδα 22, παράρτημα:

αντί:

451. Μεθυλευγενόλη (CAS αριθ. 95-15-2)

διάβαζε:

451. Μεθυλευγενόλη (CAS αριθ. 93-15-2).
Διορθωτικό στην οδηγία 2000/76/ΕΚ του Ευρωπαϊκού Κοινοβουλίου, της 4ης Δεκεμβρίου 2000, για την αποτέφρωση των αποβλήτων

(Επίσημη Εφημερίδα των Ευρωπαϊκών Κοινοτήτων L 332 της 28ης Δεκεμβρίου 2000)

Σελίδα 110, παράρτημα V σημείο γ) τρίτη στήλη πρώτη σειρά:

αντί: "σύνολο 0,01 mg/m3 (*)"

διάβαζε: "σύνολο 0,1 mg/m3 (*)".
Διορθωτικό στην οδηγία 1999/42/ΕΚ του Ευρωπαϊκού Κοινοβουλίου, της 7ης Ιουνίου 1999, για τη θέσπιση συστήματος αναγνώρισης των προσόντων σχετικά με τις επαγγελματικές δραστηριότητες που καλύπτονται από τις οδηγίες ελευθέρωσης, καθώς και μεταβατικών μέτρων, και για τη συμπλήρωση του γενικού συστήματος αναγνώρισης των διπλωμάτων

(Επίσημη Εφημερίδα των Ευρωπαϊκών Κοινοτήτων L 201 της 31ης Ιουλίου 1999)

Σελίδα 86, παράρτημα Α πρώτο τμήμα κατάλογος V στοιχείο α): 1.

αντί:

(οδηγία ελευθέρωσης 64/224/ΕΟΚ)

διάβαζε:

(Οδηγίες ελευθέρωσης 64/223/ΕΟΚ και 64/224/ΕΟΚ)..

2. Πριν από το σημείο 1, παρεμβάλλεται το ακόλουθο σημείο: "0. Μη μισθωτές δραστηριότητες που υπάγονται στο χονδρικό εμπόριο, με εξαίρεση το χονδρικό εμπόριο των φαρμάκων και φαρμακευτικών προϊόντων, των τοξικών προϊόντων και των παθογόνων ουσιών και του άνθρακος (ομάδα ex 611)."
Διορθωτικό στην οδηγία 1999/13/ΕΚ του Συμβουλίου, της 11ης Μαρτίου 1999, για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις

(Επίσημη Εφημερίδα των Ευρωπαϊκών Κοινοτήτων L 85 της 29ης Μαρτίου 1999)

Σελίδα 9, άρθρο 15.1, τέταρτη γραμμή:

αντί: "στις... Απριλίου 2001",

διάβαζε: "την 1η Απριλίου 2001".
Διορθωτικό της οδηγίας 97/24/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 1997, σχετικά με ορισμένα στοιχεία και χαρακτηριστικά των δίκυκλων ή τρίκυκλων οχημάτων με κινητήρα

(Επίσημη Εφημερίδα των Ευρωπαϊκών Κοινοτήτων L 226 της 18ης Αυγούστου 1997)

Σελίδα 347, παράρτημα ΙΙ, σημείο 2.1.4.3, δεύτερη γραμμή:

αντί: "... σύμφωνα με τα σημεία 2.1.4.3.1.",

διάβαζε: "... σύμφωνα με τα σημεία 2.1.4.3.1 ή 2.1.4.3.2.".

Σελίδα 348, παράρτημα ΙΙ:

- σημείο 2.1.5.2, πρώτη γραμμή:

αντί: "Οι διαβαλόμενες τιμές ...",

διάβαζε: "Οι διαβαζόμενες τιμές ...",

- σημείο 2.1.5.4: - πρώτη γραμμή:

αντί: "Αν η υψηλότερη τιμή ...",

διάβαζε: "Αν η μέση τιμή ...",

- τέταρτη γραμμή:

αντί: "Η εν λόγω υψηλότερη ...",

διάβαζε: "Η εν λόγω μέση ...",

Σελίδα 351, παράρτημα ΙΙ, σημείο 2.2.5.2, πρώτη γραμμή:

αντί: "... τις πλησιέστερες ...",

διάβαζε: "... στις πλησιέστερες ...".

Σελίδα 364, παράρτημα ΙΙ, σημείο 2.1.5.4:

- πρώτη γραμμή:

αντί: "Αν η υψηλότερη τιμή ...",

διάβαζε: "Αν η μέση τιμή ...",

- τρίτη γραμμή:

αντί: "Η εν λόγω υψηλότερη τιμή ...".

διάβαζε: "Η εν λόγω μέση ...",
Διορθωτικό στην οδηγία 97/30/ΕΚ της Επιτροπής, της 11ης Ιουνίου 1997, για την προσαρμογή στην τεχνική πρόοδο της οδηγίας 76/758/ΕΟΚ του Συμβουλίου σχετικά με τους φανούς όγκου, τους εμπρόσθιους φανούς θέσης, τους οπίσθιους φανούς θέσης και τους φανούς πέδησης των μηχανοκίνητων οχημάτων και των ρυμουλκουμένων τους (Επίσημη Εφημερίδα των Ευρωπαϊκών Κοινοτήτων αριθ. L 171 της 30ής Ιουνίου 1997)

Σελίδα 47, παράρτημα ΙΙΙ σημείο 2.1 πρώτη και δεύτερη γραμμή:

αντί: «. . .και στο παράρτημα 3 του κανονισμού αριθ. 87. . .»,

διάβαζε: «. . .και στα παραρτήματα 3 και 4 του κανονισμού αριθ. 87. . .».
ΟΔΗΓΙΑ 96/17/ΕΚ ΤΟΥ ΣΥΜΒΟΥΛΙΟΥ της 19ης Μαρτίου 1996 για τροποποίηση του παραρτήματος της οδηγίας 85/73/ΕΟΚ για τη χρησιμοποίηση των υγειονομικών επιθεωρήσεων και ελέγχων των ζωικών προϊόντων που αναφέρονται στο παράρτημα Α της οδηγίας 89/662/ΕΟΚ και στην οδηγία 90/675/ΕΟΚ

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 85/73/ΕΟΚ του Συμβουλίου, της 29ης Ιανουαρίου 1985, για τη χρησιμοποίηση των υγειονομικών επιθεωρήσεων και ελέγχων των ζωικών προϊόντων που αναφέρονται στο παράρτημα Α της οδηγίας 89/622/ΕΟΚ και στην οδηγία 90/675/ΕΟΚ (1), και ιδίως το άρθρο 6 παράγραφος 2,

την πρόταση της Επιτροπής (2),

Εκτιμώντας:

ότι, για τα κρέατα πουλερικών που αναφέρονται στην οδηγία 71/118/ΕΟΚ (3), το ελάχιστο εισπραττόμενο ποσό για την επιθεώρηση ante-mortem και post-mortem καθορίστηκε έως τις 31 Δεκεμβρίου 1995 7 ότι η Επιτροπή πρότεινε να διατηρηθεί η κατάσταση ως έχει 7

ότι το Συμβούλιο δεν περάτωσε την εξέταση της πρότασης αυτής 7 ότι θα πρέπει, επομένως, να παραταθούν συντηρητικώς οι εν λόγω κανόνες, μέχρι ότου ληφθεί οριστική απόφαση επί του θέματος,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο παράρτημα, κεφάλαιο Ι σημείο 1 στοιχείο ε), εισαγωγικό τμήμα της οδηγίας 85/73/ΕΟΚ, οι όροι «μέχρι τις 31 Δεκεμβρίου 1995» αντικαθίστανται από τους όρους «μέχρι τις 30 Ιουνίου 1996».

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την εν λόγω αναφορά θεσπίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 19 Μαρτίου 1996.

Για το Συμβούλιο

Ο Πρόεδρος

W. LUCHETTI

(1) ΕΕ αριθ. L 32 της 5. 2. 1985, σ. 14 7 οδηγία όπως τροποποιήθηκε τελευταία από την οδηγία 95/24/ΕΚ (ΕΕ αριθ. L 243 της 11. 10. 1995, σ. 14).

(2) ΕΕ αριθ. C 12 της 17. 1. 1996, σ. 13.

(3) ΕΕ αριθ. L 55 της 8. 3. 1971, σ. 23 7 οδηγία όπως τροποποιήθηκε τελευταία από την πράξη προσχώρησης του 1994.